یئنی ایل گئجهسی ۳۹ نفرین هلاک اولدوغو «رئینا» قتلعامینی تؤرهدن «ابو محمد الخراسانی» کود آدلی ترورچو دونن گئجه ایستانبولدا یاخالانیب.
آخار. آذ خبر وئریر کی، کشفیات معلوماتلاری اساسیندا ترورچونون اسن یورد رایونوندا یاشادیغی عنواندا عملیات کئچیریلیب.
اونوانا باسقیندان اؤنجه ترورچونون گیزلندیی مکان ۲۴ ساعت کناردان ایزلنیلیب.
خراسانیدن باشقا قیرغیزیستان اصیللی باشقا بیر ترورچو، سنقالدان اولان ۲۷ یاشلی دینا آ.، سومالیدن اولان ۲۷ یاشلی عایشه م. و مصردن اولان ۲۶ یاشلی تنی تراره آدلی ۳ قادین دا یاخالانیب.
عملیاتلا باغلی دیگر بیر ماراقلی مقام ایسه ترورچولارین ایزینه دوشمک اوچون پلیسین خیلی سعی گؤسترمهسی اولوب.
یارادیلان خصوصی گروپ هوجومدان سونرا ۱۶ گون بویونجا ترورچونون ایستانبولا گلدیی گوندن اعتباراً تخمیناً ۱۰۰ مین ساعت تهلوکهسیزلیک کامراسی گؤرونتولرینی آراشدیریب.
بو آراشدیرمادان سونرا ایشید-این ایستانبولدا خیلی طرفدارینین اولدوغو اوزه چیخیب.
azb_Arab azb_Arab azb_Arab azb_Arab azb_Arab azb_Arab azb_Arab